ટ્વિટરે સંબિત પાત્રાના ટ્વીટને મેનિપુલેટેડ મીડિયાની શ્રેણીમાં મુક્યો છે

મેનિપુલેટેડ મીડિયાનો અર્થ એવી તસવીર, વીડિયો કે સ્ક્રીનશૉટ જે મારફતે કરાઈ રહેલા દાવાની પ્રામાણિકતાને લઈને શંકા હોય અને તેને મૂળપણે એડિટ કરવામાં આવ્યો હોય કે પછી તેની સાથે છેડછાડ કરેલ હોય.

આ બધું થયું ભાજપના એક દાવાને લઈને જેમાં સંબિત પાત્રા સહિત ભાજપના ઘણા નેતાઓએ વિપક્ષ કૉંગ્રેસ પાર્ટી પર કોવિડ-19 મહામારીને લઈને ટૂલકિટ દ્વારા મોદી સરકારની છબિ બગાડવાનો આરોપ લગાવ્યો છે.

આ સમગ્ર મામલાને સમજવા માટે પહેલાં જાણીએ કે આખરે ત્રણ દિવસ પહેલાં શું થયું હતું?

18 મેના રોજ ભાજપના પ્રવક્તા સંબિત પાત્રા અને ભાજપના મહાસચિવ બી. એલ. સંતોષે ચાર-ચાર પૅજના બે અલગ અલગ દસ્તાવેજના સ્ક્રીનશૉટ ટ્વીટ કર્યા. 

તેમાંથી એક ડૉક્યુમેન્ટ કોવિડ-19ને અંગેનો હતો અને બીજો સેન્ટ્રલ વિસ્ટા પ્રોજેક્ટ અંગેનો હતો.

આ ટ્વીટમાં દાવો કરાયો હતો કે કૉંગ્રેસની ટૂલકિટ છે અને કૉંગ્રેસે દેશમાં કોરોના મહામારીને લઈને મોદી સરકારને બદનામ કરવા માટે આ ટૂલકિટ તૈયાર કરાઈ છે.

આરોપ લગાવવામાં આવ્યો કે આ ટૂલકિટ દ્વારા પાર્ટીએ પોતાના વૉલિટિયરોને કહ્યું કે મોદી સરકારને બદનામ ક... બીજા 4000 અક્ષરો માટે લેખ ચાલુ રાખો:
રવા માટે તેમણે ધર્મવિશેષને ટાર્ગેટ કરીને 'સુપર સ્પ્રેડર કુંભ' અને વાઇરસના મ્યુટેન્ટ સ્ટ્રેન માટે 'મોદી સ્ટ્રેન' જેવા શબ્દોનો ઉપયોગ સોશિયલ મીડિયા પર કરો, પરંતુ ઈદને 'હેપી સોશિયલ ગેધરિંગ' તરીકે રજૂ કરો.

કૉંગ્રેસ પર મોદીની છબિ બગાડવાનો આરોપ

વડા પ્રધાન નરેન્દ્ર મોદી અને ભાજપની છબિ બગાડવા માટે ટૂલકિટ કોણે વહેતી કરી હતી?

ભાજપના નેતાએ કૉંગ્રેસ પર એવો પણ આરોપ મુક્યો કે પાર્ટીએ પોતાના કાર્યકર્તાઓને સોશિયલ મીડિયા પર મદદ માગી રહેલા લોકોનો સંપર્ક કરીને તેમને કૉંગ્રેસના હૅન્ડલને ટૅગ કરવા માટે કહ્યું છે અને જો આવું થાય તો જ મદદ કરવાનું કહેવાયું છે.

દાવા અનુસાર આ પ્રકારની અન્ય પણ ઘણી વાતો આ ચાર પૅજના દસ્તાવેજમાં લખવામાં આવી છે.

આ ટ્વીટ અને સ્ક્રીનશૉટને #CongressToolkitExposed હૅશટૅગ સાથે સંબિત પાત્રા સહિત ઘણા ભાજપના નેતાઓ અને પાર્ટી સમર્થકોએ ટ્વીટ કર્યાં.

આટલું જ નહીં ભાજપનાં ઘણાં કેન્દ્રીય નેતા જેમ કે સ્મૃતિ ઈરાની, ડૉ. હર્ષવર્ધન, પીયૂષ ગોયલ, કિરણ રિજિજૂએ પણ આ હૅશટૅગ સાથે 18 મેના રોજ જ ટ્વીટ કર્યાં

સંબિત પાત્રા અને બી. એલ. સંતોષે કૉંગ્રેસની ગણાવીને જે 'કોવિડ-19 મિસમૅનેજમેન્ટ ટૂલકિટ' ટ્વીટ કરી હતી તેને ઑલ ઇન્ડિયા કૉંગ્રેસ કમિટી (AICC) રિસર્ચ ડિપાર્ટમેન્ટના લેટરહેડ પર તૈયાર કરાઈ હતી.

18 મેના રોજ કૉંગ્રેસ રિસર્ચ ડિપાર્ટમેન્ટના પ્રમુખ રાજીવ ગૌડાએ ટ્વીટ કર્યું અને કહ્યું, "ભાજપ 'કોવિડ-19 મિસમૅનેજમેન્ટ'ને લઈને ફૅક 'ટૂલકિટ' કૉંગ્રેસ રિસર્ચ ડિપાર્ટમેન્ટના નામથી ફેલાઈ રહી છે." 

"અમે આ દગાખોરી પર ભાજપ અધ્યક્ષ જે. પી. નડ્ડા અને સંબિત પાત્રા વિરુદ્ધ FIR દાખલ કરી રહ્યા છીએ."

કૉંગ્રેસે સંબિત પાત્રા, બી. એલ. સંતોષ, જે. પી. નડ્ડા, સ્મૃતિ ઈરાની અને અન્ય ભાજપના નેતાઓ વિરુદ્ધ ફરિયાદ દાખલ કરાઈ છે.

આ વાતના એક દિવસ બાદ 19 મેના રોજ સંબિત પાત્રાએ એક પત્રકારપરિષદમાં કહ્યું કે આ ડૉક્યુમેન્ટ બનાવનારાં સૌમ્યા વર્મા છે. તેમણે પ્રશ્ન કર્યો કે, "કૉંગ્રેસ જણાવે કે સૌમ્યા વર્મા કોણ છે?"

સૌમ્યા વર્મા કૉંગ્રેસ સાથે કામ કરે છે એવું બતાવવા સંબિત પાત્રાએ સેન્ટ્રલ વિસ્ટાવાળા ડૉક્યુમેન્ટનો મેટાડેટા સોશિયલ મીડિયા પર શૅર કર્યો. જેમાં ડૉક્યુમેન્ટના ઑથરના નામના સ્થાને સૌમ્યા વર્માનું નામ છે.

ત્યાર બાદ તેમણે રાજીવ ગૌડા અને રાહુલ ગાંધી સાથે લેવાયેલી સૌમ્યા વર્માની તસવીરો અને તેમનું લિંક્ડઇન ઍકાઉન્ટ શૅર કર્યું. 

આ એકાઉન્ટના બાયોમાં એવી જાણકારી અપાઈ હતી કે...